הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 12, 2015-10-27 11:00

אלי כהן: צהריים טובים לכולם, היום מתקיים יום הדיור.

אלי כהן: קוראים לשדולה שאני נמנה על אחד היו"רים שלה, וגם חברת הכנסת זנדברג שותפה בה, שדולת הדיור.

אלי כהן: הדיון הזה לא מתעסק בבעיית הדיור בכללותה, אלא שם דגש על אוכלוסיות ספציפיות.

אלי כהן: אני מדבר בעיקר בנושא של דיור ציבורי.

אלי כהן: יש חברים שמדברים על דיור בר השגה.

אלי כהן: אלה הדברים המרכזיים שמתעסקים בהם.

אלי כהן: אני מזכיר לכם שאנחנו נמצאים כאן במסגרת הוועדה להקמת הרשות הממשלתית להתחדשות עירונית.

אלי כהן: במסגרת הוועדה הממשלתית להתחדשות עירונית סיירתי כאן לא רחוק, בגילה, במתחם של הדיור הציבורי.

אלי כהן: ההתייחסות של הדיירים הייתה עם חשש מאוד גדול, עם חשש שמא יהיה באמת פרויקט של התחדשות עירונית והם יוגלו, כלומר, הם לא יזכו לבוא ולקחת חלק באותה התחדשות עירונית.

אלי כהן: הם אפילו אמרו: אנחנו פשוט מבקשים מכם, אל תעשו פרויקטים של התחדשות עירונית, מתוך אותו חשש שאם אותו פרויקט יקרום עור וגידים ויצא לפועל, הם לא יזכו לקחת חלק בו, יעבירו אותם לאזורים חלשים אחרים.

אלי כהן: אני חושב שזאת הייתה, בין היתר, רוח הדברים בישיבה הראשונה שקיימתי בפורום הדיור הציבורי לפני חודשיים.

אלי כהן: מאז היו מספר דיונים.

אלי כהן: אנחנו התייחסנו למסמך 4 העקרונות.

אלי כהן: 4 העקרונות מדברים על כך שבפרויקטים של דיור ציבורי, בפרויקטים של התחדשות עירונית שיש בהם דיירי הדיור הציבורי, אחד, לא תהיה הגליה, הם יוכלו לבוא ולהמשיך לגור, שתיים, לא תהיה העלאה בשכר דירה, שלוש, הם יקבלו דירה גדולה יותר מלפחות 15 מטר, וארבע, ייבחן הנושא של תשלומי ועד הבית.

אלי כהן: זה מסמך 4 העקרונות.

אלי כהן: אני חייב לבוא ולומר שהיה דין ודברים פורה מאוד וחיובי מאוד עם משרד הבינוי והשיכון, עם מנכ"ל המשרד, עם השר גלנט, עם ז'קי לוי וכל הצוות המקצועי של המשרד.

אלי כהן: בהחלט היה יעד חשוב מאוד שלנו, בין היתר גם עם שיחות שלי עם דני גיגי שהוא בין ראשי הפורום, להגיש מסמך.

אלי כהן: אני שמח להגיד לך, דני, שהם עזרו ופעלו.

אלי כהן: יש היום בשורה.

אלי כהן: תציג פה הגברת עינת גנון, מנהלת האגף להתחדשות עירונית, את מדיניות המשרד.

אלי כהן: אני חושב שהמסמך הזה הוא מסמך חשוב, הוא מסמך שמראה שהוועדה של הרשות הלאומית להתחדשות עירונית מטפלת גם בנושא של הדיור הציבורי.

אלי כהן: חשוב מכך - המסמך שיונח, יופץ ויושם בוועדה, מבטל את המסמך ממאי 2014.

אלי כהן: אותו מסמך למעשה בא ושידר לאותם חברים שלא כדאי להם, שיהיה קשה להם לבוא ולהמשיך לגור באותן שכונות שמתחדשות, כאשר אני מזכיר שאחד הדברים ואחד היעדים החשובים שלנו זה באמת אינטגרציה בין שכבות האוכלוסייה.

אלי כהן: אני שמח שבאתם.

אלי כהן: אני אבקש מהגברת עינת גנון להציג את המסמך, להציג את העקרונות.

אלי כהן: אני מבקש ממך, מנהלת הוועדה, להעלות את המסמך הזה היום לאתר הוועדה, כדי שיהיה ציבורי.

אלי כהן: גם ממך, דני, אני מבקש שתפיץ אותו לכל הגורמים בדבר.

אלי כהן: חשוב שהמידע הזה יופץ.

<קריאה: המסמך הזה יוצא ממשרד השיכון?

אלי כהן: המסמך הזה הוא מסמך שיוצא ממשרד השיכון עם חתימתו של מנכ"ל משרד הבינוי והשיכון.

<עינת גנון: אני הצגתי את עיקרי הדברים בפעם הקודמת, אבל לא יכולתי לומר שזה מוסכם עם כל השותפים שלנו.

<עינת גנון: היום אני בהחלט אשת בשורות.

<עינת גנון: יש הסכמה, גם של משרד האוצר, שמתייחסת לכל ארבעת העקרונות שציינת.

<עינת גנון: בראש וראשונה אנחנו מעודדים את השארת דיירי הדיור הציבורי שהיו קודם לכן בפרויקטים שעוברים תהליכי התחדשות עירונית.

<עינת גנון: אנחנו מעודדים את השארתם בפרויקטים לכשייבנו מחדש.

<עינת גנון: כדי לסייע להם, אנחנו נציע את המנגנון שהוצג בפעם הקודמת.

<עינת גנון: דירת התמורה שהמדינה תקבל תהיה קטנה יותר ממה שאמורה הייתה המדינה לקבל, ומצד שני היא תהיה במידה מסוימת גדולה יותר מהדירה הנוכחית שבה מתגוררים הדיירים.

<עינת גנון: יתרת השווי בגין הדירה שהמדינה הייתה אמורה לקבל תועבר לקרן שתפתח לטובת העניין ותשמש לצורך מימון הפרשי העלויות בין הדירה הקודמת לבין הדירה החדשה בכל מה שקשור לתחזוקה של ועד הבית, לא ארנונה.

<עינת גנון: ארנונה זה מס שמוטל באופן אישי.

<עינת גנון: את ההפרשים שנובעים מהמעבר לדירה עצמה בגין המגורים בבניין החדש אנחנו נממן מתוך אותה קרן, הכל בהתאם לפרמטרים שהצגנו בפעם הקודמת.

<עינת גנון: סדר גודל שאנחנו נדרוש זאת דירת 75 מטר, כפוף כמובן לאילוצים תכנוניים ולגודל המשפחה.

<עינת גנון: אם יש משפחה שתעבור מדירה קיימת לדירה חדשה והיא משפחה גדולה שנזקקת למספר גדול של חדרים, היא תעבור לדירה גדולה.

<עינת גנון: בכך ענינו על כל ארבעת העקרונות שהצגת.

<עינת גנון: לא פחות חשוב, לא תהיה עלייה בשכר הדירה בגין תוספת השטח.

<עינת גנון: אם דייר עבר מדירת 60 מטר לדירת 75 מטר, לא תהיה עלייה בשכר הדירה.

<עינת גנון: זה המתווה שאנחנו מציעים.

<עינת גנון: אני חושבת שהוא נותן מענה מבורך כדי להשאיר את הדיירים בפרויקט.

<עינת גנון: הוא יחול, כמו שהצגתי בפעם הקודמת, על אותם דיירים שהתגוררו בפרויקט קודם ויעברו לדירה החדשה בפרויקט עצמו.

אלי כהן: עינת אני רוצה לברך את משרד הבינוי והשיכון.

אלי כהן: אני חושב שזה הישג גדול.

אלי כהן: זה אחד הדברים החשובים שהרשות הלאומית להתחדשות עירונית מתעסקת בו.

אלי כהן: כפי שאמרתי, התחדשות עירונית זה לא רק פרויקט כלכלי, התחדשות עירונית זה גם פרויקטים בעלי משמעות חברתית.

אלי כהן: אני חושב שהמסמך הזה בא ומעגן את זה.

אלי כהן: כמובן שהמסמך יוצג.

אלי כהן: אני רוצה להקריא את הנוסח המדויק על מנת שהנושא יובהר.

אלי כהן: המסמך שיעלה היום לאתר הוועדה ויופץ לכולם הוא מה-25 לאוקטובר 2015.

אלי כהן: במסמך כתוב שלדיירים בדיור הציבורי יעמדו מספר חלופות: להמשיך להתגורר בדירה שתיבנה, לעבור לדירה ציבורית אחרת בישוב, לעבור לדירה בבית גיל הזהב, או לקבל סיוע משמעותי לרכישת דירה לבעלות עצמית.

אלי כהן: דייר שיבחר להמשיך להתגורר בדירה, שזה מבחינתנו הדבר המרכזי, יוכל להמשיך להתגורר בדירה.

אלי כהן: הוא ייהנה מפטור מתוספת תשלום שכר דירה על השטח הנוסף לדירתו, כמובן שלא יותר מ-75 מטר.

אלי כהן: אם הדירה תהיה מעבר ל-75 מטר, אז כאן, לצורך העניין, הנושא הזה ייבחן ויהיה תשלום נוסף.

אלי כהן: הוא ייהנה מסבסוד של 50% מהעלויות הנוספות של דמי ועד הבית.

אלי כהן: על כל הגידול יהיה כאן 50%.

אלי כהן: דיירים בדירות שלגביהן נחתמו בעבר הסכמים עם יזמים והדייר דרש לקבל שטח שעולה על 75 מטר, הדייר ייהנה מפטור מתשלום שכר דירה, כאשר המשרד יישא בעלות הנוספת של ועד הבית.

אלי כהן: אם אני חוזר על הסעיפים שנאמרים כאן בצורה ברורה, אז לכל דייר בדיור הציבורי תהיה הזכות להמשיך ולגור באותו פרויקט חדש שיוקם תחת הפרויקט הישן.

אלי כהן: את אותו שכר דירה שהוא שילם בגין הדירה הישנה, הוא ימשיך לשלם ולא תהיה עלייה בשכר הדירה.

אלי כהן: האמינו לי, גם לכתוב את המכתב הזה לא היה קל.

אלי כהן: היו דיונים לא פשוטים.

אלי כהן: הנה אתם רואים את עינת שמציגה את זה בצורה פשוטה, אבל גם היא וגם הנהלת משרד הבינוי והשיכון עשו רבות בנושא של ועד הבית, שזה לא דבר מובן מאליו.

אלי כהן: אגב, זה חשוב גם לדיירים עצמם, שהם דיירי הדיור הציבורי, וגם לדיירים החדשים שיגיעו.

אלי כהן: זה דבר שיבוא ויבנה את האינטגרציה.

<עינת גנון: אני מבקשת להסתייג מנקודה אחת שעדיין לא הוסכמה, לכן אני מבקשת עוד לא לפרסם את המכתב הזה כלשונו.

<עינת גנון: הדבר היחיד שעדיין לא הוסכם זה הנושא של מענק לרכישה.

<עינת גנון: אני חייבת לציין ולהזכיר פה שחוק הדיור הציבורי חל גם בפרויקטים של התחדשות עירונית.

<עינת גנון: דייר יכול לרכוש את הדירה החדשה במחיר של הדירה הישנה.

<עינת גנון: יש פה הטבה שהיא מאוד משמעותית.

<עינת גנון: כמובן שהכל בכפוף לכללים שכתובים בחוק.

<עינת גנון: כרגע אין עוד הסכמה על מענק לרכישה בבעלות.

<עינת גנון: יש את הכללים שחלים על כל דייר.

<עינת גנון: הוא יכול לרכוש את הדירה החדשה במחיר של הדירה הישנה.

<עינת גנון: גם זאת הטבה מאוד מאוד משמעותית.

אלי כהן: אני מסכים איתך.

אלי כהן: אני מבקש שיצא אליהם מסמך עוד השבוע, כיוון שאני רוצה לעגן בצורה ציבורית ופומבית את יתר הסעיפים שסוכמו.

אלי כהן: את באה ואומרת נקודה חשובה שעלתה שהיא מעבר לארבעת העקרונות, וזו הנקודה של עלות.

אלי כהן: אני רוצה שמסמך ארבעת העקרונות יהיה מסמך ציבורי ופומבי.

אלי כהן: אני רוצה שזה יעלה, למעט הסעיף הזה.

<עינת גנון: אין שום בעיה.

אלי כהן: אני רוצה שעד יום חמישי זה יעלה באתר הוועדה.

<דני גיגי: שלום לכולם.

<דני גיגי: אני רוצה להודות לך, חבר הכנסת אלי כהן.

<דני גיגי: מאמצים רבים עשית כדי להביא לפה משהו היום.

<דני גיגי: אני מודע לזה, אנשים פה יודעים את זה.

<דני גיגי: אני חושב שראוי לשבח אותך על זה.

<דני גיגי: חוסר בהירות ראשון זה הנושא של ה-75 מטר.

<דני גיגי: מה קורה אם הדירה יותר גדולה מ-75 מטר?

<דני גיגי: צריך לקבל על זה הבהרה.

<דני גיגי: העובדה שהדירה היא מעל 75 מטר היא לא בשליטתו של הדייר, לכן הדייר לא יוכל לשלם את התוספת אם מדובר בדירה יותר גדולה.

<דני גיגי: הדבר השני שאני רוצה להתייחס אליו זה הנושא של עיגון הנושא הזה בחקיקה.

<דני גיגי: אני מאוד מאמין בשר השיכון שנכנס כרגע.

<דני גיגי: אני חושב שהוא בא עם הרבה מאוד כוונות טובות, אני חושב שהוא באמת רוצה לעשות דברים טובים, רק הבעיה שאנחנו לא יודעים מי יבוא אחריו, לכן חשוב שהדבר הזה יהיה מעוגן בחקיקה.

<דני גיגי: אני חושב שחוק ההתחדשות העירונית יכול לכלול סעיפים של הגנה על דיירי הדיור הציבורי, אני לא רואה בזה שום בעיה.

<דני גיגי: יש כאן הצעה שנכתבה על ידי גיל גן-מור.

<דני גיגי: אני חושב שנכון מאוד שזה יעוגן בחקיקה, שזה לא יהיה רק משהו שהוא בחסדו של שר כזה או אחר.

אלי כהן: ההמלצה של משרד הבינוי והשיכון היא באמצעות חוזר מנכ"ל, אבל יחד עם זה אני ויתר חברי הוועדה לא פוסלים לבוא ולעגן את זה גם בחקיקה.

אלי כהן: אנחנו בהחלט נעלה זאת.

אלי כהן: בשבועות הקרובים אנחנו נעלה ונבחן את הנושא של החקיקה.

אלי כהן: השלב הראשון שלנו יהיה לתת לחוזר הזה פומביות בסוף השבוע הקרוב.

תמר זנדברג: אני רוצה להצטרף לברכות.

תמר זנדברג: קודם כל, על ההכרה ברציונל שהדיור הציבורי הוא חלק מייצור פתרונות של התחדשות עירונית, הוא חלק מפתרון משבר הדיור, הוא אולי - כחלק מתפישת העולם שלנו - החלק הראשון כי אנחנו תמיד מתחילים מהחוליה החלשה.

תמר זנדברג: זה על מנת שלא נייצר פתרונות דיור שבעצם מדירים ומגלים.

תמר זנדברג: קודם כל, ההבנה שהמעטפת הזאת צריכה לכלול את הדיור הציבורי היא מאוד מאוד חשובה.

תמר זנדברג: אני חייבת להגיד על הפתרונות הקונקרטיים.

תמר זנדברג: נעשתה כאן עבודה שבסופו של דבר שווה כסף.

תמר זנדברג: היא סבסוד בדברים שהטרידו אותנו, אם זה בתוספת לשכר דירה, בתשלומי ועד הבית שעלו, וכמובן בנושא של ההדרה וההגליה.

תמר זנדברג: אני רוצה, בהמשך למה שאמר דני, להוסיף עוד כמה נקודות שכדאי לשים לב אליהן, גם בסעיפים האלה וגם מעבר.

תמר זנדברג: הדבר הראשון זה המימוש.

תמר זנדברג: הוצע כאן שהמימוש יהיה מהקרן, שהקרן תיכנס כתוצאה מקבלת זכויות הבנייה של היזמים.

תמר זנדברג: האם נעשה תחשיב כלכלי שבאמת הסכום הזה יספיק, כלומר, יצטבר משהו שיכסה את העלויות שיהיו לאותם דיירים, כי אחרת אם יצטבר 100 וזה יעלה 1000, לא עשינו כלום.

תמר זנדברג: האם המודל הזה כולל לא רק את הסכום אלא גם מה יהיה קצב ההתקדמות?

תמר זנדברג: האם זה יהיה בד בבד?

תמר זנדברג: מתי נכנס הכסף?

תמר זנדברג: מתי הסכום הזה משולם, על ידי מי ובאיזה מנגנון?

תמר זנדברג: צריך להבין שמדובר כאן באוכלוסייה שהיא מאוד מאוד רגישה, היא לא יכולה להמתין, אין לה אשראי, אין לה מאיפה להביא את עלות המימון המתגלגל הזה.

תמר זנדברג: חודש אחד יכול להפיל את כל הדבר הזה.

תמר זנדברג: זה דבר ראשון.

תמר זנדברג: דבר שני זה הנושא של איך נדע או באיזה אופן יתבצע הסקר, הסקירה של אותה אוכלוסייה קיימת בכניסה לפרויקט כזה.

תמר זנדברג: אחד הדברים שהצענו ביחד עם עמותת "במקום" הוא שבכניסה לפרויקט כזה של פינוי בינוי והתחדשות עירונית ייעשה סקר צרכים לאוכלוסייה.

תמר זנדברג: זה איזה שהוא תנאי סף להיתכנות לפרויקט כזה.

תמר זנדברג: אם יש פרויקט שבו 75% מהדיירים יצטרכו את הסיוע הזה, או אולי הסיוע הזה לא יספיק להם כי אותה עלייה שמצוינת כאן במסמך של 100 או 200 שקל בוועד הבית מבחינתם תפיל, או שהדירות מאוד מאוד קטנות ולכן התוספת שמתוכננת ברוב הפרויקט היא יותר מ-75 מטר, או שהפרויקט ייקח משך זמן שמבחינת הרבה מהאוכלוסייה הוא לא רלוונטי כי מדובר באוכלוסייה מבוגרת.

תמר זנדברג: כל אחד מהדברים האלה יכול להיות איזה שהוא חסם שכבר לא מדובר על מחיר אלא על 0 או 1.

תמר זנדברג: סקר מקדים של האוכלוסייה והצרכים שלה יכול לכוון אותנו למקומות מסוימים שכדאי להתחיל איתם בפרויקטים האלה כדי להראות מימוש והיתכנות, לא להתחיל במקומות שאנחנו בעצם הולכים לחוסר היתכנות ולכישלון ודאי, ואז זה גם ישליך על ההמשך.

תמר זנדברג: אם ניכשל בהתחלה, גם ההמשך יהיה לוט בערפל.

תמר זנדברג: הדבר השלישי הוא שימת הדגש על הדיור הציבורי במובן של תוספת משמעותית של יחידות דיור.

תמר זנדברג: שמענו את השר.

תמר זנדברג: אני חושבת שצריך לברך על הגישה שלו.

תמר זנדברג: נדמה לי שהוא נקב במספר של 1000 יחידות דיור חדשות כל שנה שיתווספו לדיור הציבורי דרך קנייה וכל מיני פתרונות שיתווספו ויענו על המחסור המשמעותי שקיים בדיור הציבורי.

תמר זנדברג: נשאלת השאלה: האם הפרויקטים האלה, מעבר לדאגה לדיירים הקיימים שהיא מאוד מאוד חשובה וממנה צריך להתחיל, בנויים גם לייצר תוספת של יחידות דיור בדיור הציבורי, כי אם יש 100 יחידות ואנחנו מוסיפים 1000, כאשר אף אחת מהן היא לא דיור ציבורי, אז היחסים הולכים ומתדרדרים לרעת התושבים הנזקקים ביותר.

אלי כהן: אני חושב שבקרב האוכלוסיות שאני עושה בהן סיורים מרגישים את השינוי בגישה.

אלי כהן: לי חשוב שיהיה שירות יותר טוב לדיירי עמידר.

אלי כהן: אני יודע שהדברים האלה נעשים.

אלי כהן: אנחנו מדברים היום על קצב של לפחות 2 דירות לקנייה ביום.

אלי כהן: זה בהחלט דבר שהוא חשוב.

אלי כהן: אני חושב שזה דבר חדש, חיובי וחשוב.

אלי כהן: יש התייחסות שקיבלנו ממשרד הבינוי והשיכון - על זה נדבר באחד מדיוני הוועדה הבאים - על כך שעמידר תוביל ותקדם פרויקטים של התחדשות עירונית.

<ראובן קפלן: אנחנו קיבלנו מנדט מהמשרד לרכוש 400 דירות חדשות.

<ראובן קפלן: נרכשו כ-200 מתוך ה-400.

<ראובן קפלן: אנחנו בקצב של בערך 10 דירות לשבוע.

<ראובן קפלן: אני מקווה שנוכל להעלות את הקצב.

<ראובן קפלן: הוסרו הרבה מאוד חסמים על ידי המשרד שמאפשרים לנו לקנות דירות חדשות בפרויקטים חדשים וגם דירות יד 2 בקלות יותר גדולה.

<ראובן קפלן: אנחנו מעלים את הקצב.

<ראובן קפלן: אני מאוד מזדהה עם מה שתמר אמרה.

<ראובן קפלן: בנושא של תכנון חברתי אנחנו גם נכנסים לנושא של התחדשות עירונית.

<ראובן קפלן: בפרויקטים שאנחנו נכנסים להתחדשות עירונית, אנחנו נותנים דגש על התכנון החברתי וסקר צרכים.

<ראובן קפלן: זה נראה לנו חלק בלתי נפרד מהפרויקט.

<ראובן קפלן: הקמנו אגף של קשרי קהילה שמתעסק, בין השאר, בתכנון חברתי מראש, לא אחרי זה.

<ראובן קפלן: בכל הנושא של מעבר לדירות בפרויקטים שכבר נעשו של התחדשות עירונית צריך לתת את הדעת על מה קורה עם האנשים שעוברים, על האנשים שכבר עברו, על האנשים שבימים אלה צריכים לעבור, איך אליהם אנחנו מתייחסים, מאיפה יהיה המקור התקציבי לזה.

<ראובן קפלן: תמר דיברה פה על קרן עתידית, אבל יש אנשים שעוברים מחר בבוקר לבתים שכבר נבנו.

<ראובן קפלן: אני רוצה שלא נתקע בבירוקרטיה של מאיפה ניקח את הכסף, את אותם 300 שקל ועד בית לחודש.

<ראובן קפלן: אני לא רוצה שנתקע פה עם שנה בירוקרטיה.

<ראובן קפלן: אני אולי מדבר פה חצי בשם הארגונים החברתיים, אבל צריך לתת על זה את הדעת.

<ראובן קפלן: החלפנו קצת כובעים.

<ראובן קפלן: צריך לתת את הדעת על כל אותם אנשים.

<ראובן קפלן: יש אלפי אנשים, מאות רבות של אנשים שבימים אלה עוברים אחד אחד וצריך לתת עליהם את הדעת, לדאוג להם, לראות איך אנחנו מיישמים את הדבר הזה גם עליהם, לא לחכות לקרן עתידית שניישם אותה.

אלי כהן: ראובן, אני רוצה לברך על העבודה המאומצת שנעשית על ידי עמידר.

אלי כהן: אפשר להגיד ברכה על הגישה שאני בהחלט חושב שהיא גישה שונה וחיובית.

אלי כהן: חשוב שהיא תמשיך כך.

אלי כהן: עוד נציין שנמצאים איתנו נציגי חברת עמיגור.

אלי כהן: גם כאן יש הירתמות של הממשלה ושל הסוכנות בנוגע לבנייה של 2500 יחידות דיור במהלך 5 השנים הקרובות.

אלי כהן: זה בנוסף למה שנאמר כאן על ידי עמידר.

אלי כהן: אני חושב שמדובר בהתעצמותו של מערך הדיור הציבורי במהלך השנים הקרובות באמצעות רכישה, באמצעות התחדשות עירונית ובאמצעות עמיגור.

אלי כהן: אני יודע שבעמיגור נעשית עבודה בהחלט טובה, אנחנו רואים את סקרי השירות.

אלי כהן: תעבירו את הערכתנו לנוגעים בדבר.

<רן מלמד: אני רוצה להצטרף למברכים על העבודה של הוועדה הזאת, אני חושב שהיא יסודית מאוד וטובה.

<רן מלמד: אין לנו עדיין פתרונות לאנשים שגרים בשכירות בדירות כאלו, לקשישים שגרים שנים רבות בדירות שעכשיו יעברו התחדשות עירונית.

<רן מלמד: לא ברור איך יעלו להם את שכר הדירה, איך אפשר יהיה לשמור ששכר הדירה שלהם לא יעלה.

תמר זנדברג: בשכירות פרטית?

<רן מלמד: יש דירות שנקנו על ידי דיירי הדיור הציבורי ומושכרות היום.

<רן מלמד: בתוכן גרים תקופות ארוכות קשישים, עולים, אוכלוסיות אחרות.

תמר זנדברג: אלו דירות שהבעלים קנו במסגרת המבצעים והם משכירים אותן?

<רן מלמד: נכון.

<רן מלמד: לא ברור מה יהיה.

<רן מלמד: זאת נקודה שצריך לתת עליה את הדעת.

<רן מלמד: בשנת 2013, בסוף השנה, קיבלה ממשלת ישראל החלטה שנקראת העצמת דיירים בתהליכי התחדשות עירונית.

<רן מלמד: אני רוצה להקריא אותה בקצרה, כי לפי דעתי היא לא מיושמת היום.

<רן מלמד: אשמח אם הוועדה תבקש נתונים כדי להבהיר אותה.

<רן מלמד: "במטרה להגדיל את סיכויי היישום של תכניות התחדשות עירונית, להעצים את הדיירים בתהליכי התחדשות עירונית, להגביר את שיתוף הפעולה בין הדיירים לבין היזמים ורשויות מקומיות, לקצר את משך איסוף ההחתמות והפחתת התנגדויות אנחנו מחליטים: 1.

<רן מלמד: להטיל על משרד הבינוי והשיכון ומשרד ראש הממשלה, בהתייעצות עם משרד הרווחה והשירותים החברתיים, לגבש כללים לתמיכה בארגונים ללא מטרות רווח, עמותות, חברות ממשלתיות ותאגידים עירוניים שייצגו את הדיירים בפרויקטים של פינוי בינוי.

<רן מלמד: הכללים יוגשו לוועדה להתחדשות עירונית עד לתאריך 1.11.2013".

<רן מלמד: הוועדה אז עוד לא קמה, לדעתי גם לא קיבלת נתונים.

<רן מלמד: ההחלטה השנייה אומרת: "להנחות את שר הפנים, בהתייעצות עם שר השיכון, להעביר לרשויות המקומיות את הסמכות המסורה להן לפי פקודת העיריות לפעול בתחום ההתחדשות העירונית באמצעות תאגידים עירוניים שבשליטתן, ובפרט את יכולתן לסייע בהתארגנות הדיירים בפרויקטים מסוג זה".

<רן מלמד: אנחנו יודעים, אדוני, שיש מעט מאוד רשויות שעשו משהו בנושא הזה.

<רן מלמד: חיפה היא אחת מהן.

<רן מלמד: עכו רוצה לעשות מעט מאוד.

<רן מלמד: אין נתונים.

<רן מלמד: אני חושב שהוועדה צריכה לבקש נתונים ממשרד השיכון וממשרד הפנים על איך מממשים את החלטת הממשלה הזאת.

<שרונה גואריהן: במסגרת הפעילות החברתית שלי נתקלתי בבעיה של הסכמי העירייה מול היזם, בכך שהעירייה דורשת מבנים ציבוריים מהיזם.

אלי כהן: זה קשור לדיור הציבורי?

<שרונה גואריהן: כן, בוודאי.

<שרונה גואריהן: אם הם רוצים פינוי בינוי במסגרת המבנים של הדיור הציבורי, הם צריכים הסכם של 70% מהדיירים.

<שרונה גואריהן: היזם נתקל בבעיה עם העירייה שדורשת מתחם ציבורי.

אלי כהן: שרונה, זאת נקודת חשובה, רק זאת בעיה שקשורה להתחדשות עירונית בכלל.

אלי כהן: היום הפוקוס שלנו הוא על הנושא של הדיור הציבורי.

<שרונה גואריהן: זה גם פינוי בינוי של דיור ציבורי.

<שרונה גואריהן: אם אנחנו רוצים לפנות דיירים של דיור ציבורי, ואנחנו נתקלים בבעיה כזאת שהחתימו את הדיירים, העירייה דורשת מהקבלן ופה זה נתקע, אז יש בעיה.

<שרונה גואריהן: גם לגבי שיפוץ דירות, התנאים של הדיירים בכלל.

אלי כהן: הנושא של מטלות ציבוריות קשור לכל הפרויקט.

אלי כהן: המטרה שלנו ברשות הלאומית היא לשחרר את כלל החסמים.

<שרונה גואריהן: אלה צרכים אלמנטריים.

<שרונה גואריהן: הם גרים בדירות שלא ייאמן.

<שרונה גואריהן: אם ראש העיר כל כך רוצה, אפשר לתת את זה.

אלי כהן: המטרה שלנו היא לקדם את ההקמה של הרשות הלאומית, מתוך מטרה שפרויקטים כאלה יצאו לפועל ונראה את זה קורה בקצב יותר משמעותי ממה שהיה בשנים האחרונות.

<יעל פדן: רציתי להעלות שני נושאים.

<יעל פדן: אחד, לבקש שההחלטות במסמך ארבעת העקרונות יובאו לידיעת הדיירים, כי הרבה דיירים פונים אלינו ואין להם מושג, הם לא יודעים מה הזכויות שלהם.

<יעל פדן: דבר שני, בהמשך למה שרן אמר, זה התייחסות לדיירים בשכירות.

<יעל פדן: מדובר הרבה פעמים בזכאים שמקבלים סיוע בשכר דירה ממשרד השיכון.

<יעל פדן: הם מקבלים היום שכר דירה בפרויקטים שעומדים להיהרס.

<יעל פדן: הבקשה שלנו היא שתהיה במסמך שלכם איזו שהיא התייחסות איך לאפשר לדיירים כאלה להמשיך לגור בפרויקטים החדשים בשכירות ובסיוע שהם מקבלים.

<עידן אבידני: אני חייבת לברך על הגישה, על שינוי הגישה.

<עידן אבידני: אנחנו כבר כמה שנים מדברים לקיר בדיונים האלה.

<עידן אבידני: זה לא מובן מאליו שיש עם מי לעבוד ויש כוונה אמיתית להגן על דיירי הדיור הציבורי ולעשות לטובתם.

<עידן אבידני: אני ממש רוצה לברך על זה.

<עידן אבידני: יש לי רק שאלה לגבי העניין הזה שעושים פה את הפינוי בינוי.

<עידן אבידני: האם נקבע איזה שהוא עיקרון לגבי כמה דירות חדשות נבנות?

<עידן אבידני: דבר אחד זה להחזיר את הדיירים לדירות שלהם.

<עידן אבידני: כל הרעיון של התחדשות זה שבונים עוד דירות בבניין.

<עידן אבידני: האם יש איזה שהוא עיקרון, משוואה כמה דירות חדשות הולכות לעמידר, לעמיגור או לטובת הדיור הציבורי ובכמה הן נמכרות?

אלי כהן: לא יהיה מצב שבו בפרויקט של 400 דירות יקבלו פחות מ- 90 דירות.

אלי כהן: זה מעגן את זה.

אלי כהן: הדבר השני הוא ביחס לפיצוי.

אלי כהן: אם הדיירים שהבית בבעלותם, בשונה מהדיור הציבורי, מקבלים יחס גדול יותר, אז אותו יחס יהיה גם בדיור הציבורי.

אלי כהן: הכוונה היא לממן את הקרן כך שאם הדירה היום היא 60 מטר ובמקומה תהיה דירה של 90 מטר, כאשר הכוונה היא לגדול ל-75 מטר, יהיה אפשר לקבל כסף על מנת לממן את ועד הבית.

אלי כהן: זאת הכוונה.

אלי כהן: יש שתי מחשבות: או לבוא ולקבל את הגידול בדירה בכסף, או לקבל יותר דירות על פני השטחים.

אלי כהן: צריך לזכור שהייתה ביקורת על הנושא הזה.

אלי כהן: אנחנו צריכים לדעת אותה.

אלי כהן: אחת הביקורות הייתה שבמדיניות של העדר הגליה יכול להיות מצב שאדם שהוא יחיד יעבור לדירה גדולה יותר.

אלי כהן: זאת ביקורת שהיא קיימת.

אלי כהן: זה מתוך מטרה לשמור על אותם אנשים, לא לשנות להם את סביבת המגורים.

אלי כהן: זה מחיר שצריך לדעת אותו.

<דורית לוי: גם אני מבקשת לברך את הוועדה ואת האגף להתחדשות עירונית.

<דורית לוי: אני חושבת שמעבר לצורך הקיומי בהתחדשות עירונית בשטחים נרחבים בארץ, שיתוף הפעולה והרוח, כפי שציינה פה הגברת לפני, השתנו.

<דורית לוי: ההרגשה שלי בתור מי ששותפה בתהליך כזה היא מאוד טובה.

<דורית לוי: 3 נקודות.

<דורית לוי: עניין המענק, אותו סעיף שנכנס או לא נכנס למסמך החדש.

<דורית לוי: האם נלקחה בחשבון היכולת הכלכלית של אנשים לבצע מעבר כזה, בהנחה שמחיר שוק של דירה של 3 חדרים עומד על בין 700 ל-800 אלף שקל והמענק הוא בסביבות ה-90 אלף שקלים?

<דורית לוי: האם בכלל יש יכולת לבצע את הסעיף הזה?

<דורית לוי: האם אפשר לשקול שאת אותם כספים "מבוזבזים" יפנו לדברים אחרים?

<עינת גנון: לאיזה דברים להפנות את זה?

<דורית לוי: למשרד יש יכולת לתת מענקים של 90 אלף שקלים לרכישה של דירות בשוק החופשי, סעיף שלדעתי אי אפשר לקיים אותו בשטח.

<דורית לוי: האם אפשר לשקול לחשוב לעשות דברים אחרים עם הכסף הזה?

<דורית לוי: אצלנו בפרויקט יש דירות של 45 מטרים של הדיור הציבורי.

אורלי לוי אבקסיס: מה זה "אצלנו"?

<דורית לוי: קריית משה ברחובות.

<דורית לוי: מה קורה עם דירות שהן קטנות מ-60 מטר?

<דורית לוי: מי ינהל את הקרן – הרווחה, הרשות המקומית, משרד הבינוי, חברה משכנת?

<דורית לוי: מי אב הגג של הניהול הזה?

<דורית לוי: יש את העניין של ההפרטה של הפרויקטים האלה לחברות המשכנות.

<דורית לוי: עד כמה המשרד מתכוון להיות שותף פעיל ואבא אחראי לפרויקטים האלה שעולים הרבה מאוד כסף ואמורים להיטיב עם הרבה מאוד אוכלוסייה?

<גיל גן-מור: האם משרד השיכון מתכנן איזה שהוא הליך של התכנסות הציבור לנוהל הזה?

<גיל גן-מור: מן הסתם אנחנו צריכים ללמוד אותו ולהגיב בצורה רצינית, לא בשליפה.

<גיל גן-מור: האם יהיה עוד דיון שאפשר יהיה לברר את כל הדברים האלה?

<גיל גן-מור: מה קורה לגבי פרויקטים קיימים?

<גיל גן-מור: אני עכשיו מייצג קבוצה של תושבים בנווה שרת, חלקם אמורים לחזור לדירות שלהם בתוך כמה ימים.

<גיל גן-מור: עכשיו אמרו להם לתת שיקים לשנה מראש, כל מיני דברים הזויים שהדיירים לא מסוגלים לתת.

<גיל גן-מור: הם לא יודעים מה יקרה איתם.

<גיל גן-מור: היזם אמר להם שהוא יפסיק לשלם להם שכירות בתוך חודש.

<גיל גן-מור: הם חוששים שהם ימצאו את עצמם ברחוב.

<עינת גנון: הבעיה מוכרת לנו.

<גיל גן-מור: כשביקשנו לדעת מה הולך לקרות עם הדיירים האלה, במקום לענות לנו, פשוט אמרו לנו: תגישו בקשה לפי חוק חופש מידע.

<גיל גן-מור: זאת חוצפה.

<גיל גן-מור: למה 50% סבסוד ולא סבסוד מלא של העלייה בתחזוקה השוטפת?

<גיל גן-מור: לכמה שנים?

<גיל גן-מור: זה דבר חשוב שלא נאמר.

<גיל גן-מור: מה קורה אם אין כסף בקרן הזאת?

<גיל גן-מור: האם יש איזו שהיא התחייבות לדייר שהוא מבחינתו יודע שלא מעלים את שכר הדירה ואת האחזקה השוטפת, או שזה רק בכפוף לכך שיש בקרן הזאת משאבים?

<גיל גן-מור: האם יש חשיבה על ליווי קהילתי לדיירים?

<גיל גן-מור: זה דבר שלא התייחסו אליו.

<גיל גן-מור: הדיירים האלה צריכים ליווי קהילתי וליווי משטרתי.

<גיל גן-מור: השאלה האחרונה היא אם משרד הבינוי מתנגד לעיגון של העקרונות האלה בחקיקה, ואם כן, שנבין גם למה.

<גיל גן-מור: כפי שנאמר פה, הנוהל הזה שהיום ביטלתם אפילו לא היה נוהל, זה היה מכתב לחברות המשכנות שחשפנו כאילו מישהו הדליף לנו אותו.

<גיל גן-מור: הוא לא היה גלוי, הוא לא פורסם בשום מקום.

אלי כהן: איזה מסמך?

<גיל גן-מור: המסמך הזה.

אלי כהן: צריך לשנות אותו.

אלי כהן: זה הדבר האחרון שאתה יכול להאשים את הגברת עינת גנון שנלחמה בשבועיים האחרונים לעשות.

<גיל גן-מור: עיגון החקיקה לגבי העניין הזה מאוד חשוב, שלא מחר יהיה עוד מכתב פנימי לחברות המשכנות שמשנה את הנהלים ולא נדע ממנו.

אורלי לוי אבקסיס: אני רוצה להודות לך, אדוני היושב-ראש, ולוועדה על שנרתמתם, על שמצאתם את הזמן.

אורלי לוי אבקסיס: מי שלא יודע, אלי כהן הוא יושב-ראש במשותף של השדולה למען הדיור הציבורי.

אורלי לוי אבקסיס: יש לנו פה חבר.

אורלי לוי אבקסיס: אני רוצה לומר תודה באמת באמת גדולה ביום המיוחד הזה, יום הדיור בכנסת, שהוא ברובו, כמעט בכולו, מרוכז בנושאים של הדיור הציבורי.

אורלי לוי אבקסיס: מי שמוביל יחד איתנו ואולי אפילו לפנינו זה פורום הדיור הציבורי.

אורלי לוי אבקסיס: אני רוצה לומר כמה דברים.

אורלי לוי אבקסיס: ראשית, למי שלא יודע, באמת חלה התפתחות מאוד חיובית בכל הראייה של המדינה, הראייה של מי שנמצאים בנקודת הזמן הזאת במשרד השיכון.

אורלי לוי אבקסיס: גם במשרד האוצר היה צריך איזו שהיא אוזן קשבת.

אורלי לוי אבקסיס: הם רואים היום את התמונה בצורה שונה לחלוטין ממה שאנחנו סבלנו, ואני לא אומרת סתם סבלנו, מהכנסת ה-18.

אורלי לוי אבקסיס: כשהוצאתי את המחקר לאן הלכו הכספים של הדיור הציבורי, שנה שלמה לקח לי רק להשיג את הנתונים, ללכת ולעשות איזה שהוא מסע של בלשות כדי לגלות איפה הכספים.

אורלי לוי אבקסיס: אני אגלה לכם שהם לא הלכו לדיור הציבורי.

אורלי לוי אבקסיס: אתם יודעים את זה.

אורלי לוי אבקסיס: הכסף לא "נצבע".

אורלי לוי אבקסיס: כ-3 מיליארד שקלים הלכו להרבה מטרות אחרות - יש יגידו ראויות - אבל לא למטרה שלשמה הם היו אמורים ללכת.

אורלי לוי אבקסיס: בכל הנושא של ההתחדשות העירונית יש את 4 העקרונות שנלחמנו כדי שייכנסו.

אורלי לוי אבקסיס: לא יהיה דייר שייצא מפרויקט למען התחדשות עירונית ולא יחזור לאותו פרויקט.

אורלי לוי אבקסיס: הוא יקבל דירה גדולה יותר מהדירה שלו.

אורלי לוי אבקסיס: אנחנו צריכים לזכור שרצו שהדיירים ישלמו את ההפרש בגין הדירה החדשה שהם יקבלו.

אורלי לוי אבקסיס: זה הזוי, זה לא נורמאלי.

אורלי לוי אבקסיס: גם את זה הצלחנו לקבל.

אורלי לוי אבקסיס: יש את הנושא שאין תוספת של שכר דירה, זאת אומרת, אתה תשלם לפי הזכאות שלך גם אם הדירה החדשה היא יותר גדולה.

אורלי לוי אבקסיס: אחת הבעיות המרכזיות שעלו זה שאולי באים מאיזה שהוא מבנה מסוים שלא הייתה בו מעלית, יכול להיות שגם לא היה בו לובי מסוים, הוועד לא היה כזה יקר, הוא גם לא היה בניין רב קומות כמו שנבנים עכשיו בהתחדשות העירונית.

אורלי לוי אבקסיס: מי ישלם את הוועד בבניין החדש?

אורלי לוי אבקסיס: אמרנו בצורה מאוד ברורה, גם למשרד השיכון וגם למשרד האוצר, שהפרויקטים האלה מניבים כסף, הפרויקטים האלה שווים מבחינה כלכלית.

אורלי לוי אבקסיס: אתה הולך על x אחוזים ועל x דירות, אתה בונה עליהם הרבה יותר, לכן למדינה יש קופה שהיא יכולה לשמש כקופה קטנה בשביל הדברים האלה.

אורלי לוי אבקסיס: לא ייתכן שוועד הבית יהיה יותר מהמחיר של הזכאות של אותו זכאי בטרם הפרויקט.

אורלי לוי אבקסיס: אני מברכת את משרד השיכון שהכניס את הנקודות האלו.

אורלי לוי אבקסיס: המאבק שלנו הצליח.

אורלי לוי אבקסיס: עשיתם עבודה מצוינת בנושא של ההסכם הקואליציוני.

אורלי לוי אבקסיס: בהסכם הקואליציוני יש סעיף שבו שר האוצר ושר השיכון יוכלו לדרוש 5% בכל הפרויקטים של ההתחדשות העירונית.

אורלי לוי אבקסיס: עשיתם צעד.

אורלי לוי אבקסיס: האוצר לא אהב את זה.

אורלי לוי אבקסיס: זה נכנס ביחד עם הדרישות של כל סיעות הקואליציה שניהלו מו"מ, גם אם הן לא נכנסו.

אורלי לוי אבקסיס: זה סעיף שנכנס לתוך ההסכם הקואליציוני.

אורלי לוי אבקסיס: אני מבקשת ודורשת שתיקחו את זה צעד נוסף, לא רק בהצהרה שיוכלו לדרוש.

אורלי לוי אבקסיס: תדרשו.

אורלי לוי אבקסיס: זה הסכם מחייב של הקואליציה.

אורלי לוי אבקסיס: אף אחד לא יכול לבוא ולומר שאין 5%.

אורלי לוי אבקסיס: ה-5% האלה יביאו לפתרון אמיתי, תוך ראייה ארוכת טווח.

אורלי לוי אבקסיס: זה שזה בסעיף הקואליציוני ולא מומש זה מחדל בעיני.

אורלי לוי אבקסיס: אני רואה בך, אדוני היושב-ראש, זרוע ביצועית של שר השיכון ושל שר האוצר.

אורלי לוי אבקסיס: אוי למדינת ישראל אם היא הולכת להפריט את נושא הדיור הציבורי.

אורלי לוי אבקסיס: יש היום תהליך, שאני לא יודעת כמה שכולכם מודעים לו, של ניסיון להביא לכך שכל הדירות הציבוריות במדינת ישראל יעברו לידיים של עמידר.

אורלי לוי אבקסיס: מה עמידר תלך ותעשה?

אורלי לוי אבקסיס: היא תהפוך להיות חברה בעלת נכסים שתלך ותנפיק את עצמה בבורסה.

אורלי לוי אבקסיס: יש אנשים שבאים ויקראו לזה הנפקה, אחרים יבואו ויקראו לזה הפרטה.

אורלי לוי אבקסיס: זו הפרטה.

אורלי לוי אבקסיס: חבר הדירקטוריונים יחפש איך למקסם רווחים.

אורלי לוי אבקסיס: לא ייתכן שדיור ציבורי יהפוך להיות איזה שהוא אוצר מסוים שבו תשתמש חברה שרוצה להפוך להיות חברה של התחדשות עירונית, היא רוצה להפוך להיות חברה משכנת וחברה של התחדשות.

אורלי לוי אבקסיס: שיחליטו מה הם רוצים.

אורלי לוי אבקסיס: מדינת ישראל לא תיפטר מהזכאים של דיור ציבורי.

אורלי לוי אבקסיס: כשאני מדברת עם חלק מפקידי האוצר, כשאני מעלה את הנושא של הדיור הציבורי, יש לי תחושה – זה כמו בפרסומת הזאת - של כאב ראש, כאב ראש, כאב ראש.

אורלי לוי אבקסיס: ככה בדיוק הם מתייחסים לנושא של הדיור הציבורי, כאל כאב ראש אחד גדול.

אורלי לוי אבקסיס: במהלך הזה הם מנסים להיפטר מהכאב ראש הזה של הדיור הציבורי.

אורלי לוי אבקסיס: אני, אתה, השר גלנט וסגן השר שלו ז'קי לוי נעמוד כחומה בצורה כנגד המהלך הזה.

אורלי לוי אבקסיס: זה מהלך שמי שמוביל אותו זה אלה שמנהלים ומובילים את עמידר למשהו שונה בתכלית מההגדרה הבסיסית שלו.

אורלי לוי אבקסיס: היא חברה משכנת, היא קבלן הביצוע של המדינה.

אורלי לוי אבקסיס: לא יכול להיות שנהפוך אותה לבעלת נכסי הדיור הציבורי.

אורלי לוי אבקסיס: אני לא אספר לך כמה בעיות היו שם, יודעים פה הדיירים.

אורלי לוי אבקסיס: השאלה מי יהיה בעל הבית, לאן ילכו אותם אנשים שתהיה להם בעיה.

אורלי לוי אבקסיס: לאותו יושב-ראש שמה שמעניין אותו עכשיו זה להנפיק את המניות בבורסה ולהביא כמה שקלים?

אורלי לוי אבקסיס: אם רוצים למנף, בבקשה, שהמדינה תשקיע 300 מיליון שקלים בשנה, לא צריך למנף, פתרת חצי מהבעיה.

אורלי לוי אבקסיס: ברגע שנשחרר את הסוסים מהאורווה לא נוכל להחזיר אותם.

אורלי לוי אבקסיס: מחר מחרתיים הם יגידו שיותר מעניין אותם ההתחדשות העירונית מאשר תפקידם כחברה משכנת.

אורלי לוי אבקסיס: זאת המלחמה הבאה שלנו, זו המלחמה העכשווית.

אורלי לוי אבקסיס: אני מאוד מקווה, אדוני היושב-ראש, שתיקח חלק במלחמה הזאת.

אורלי לוי אבקסיס: אני יכולה לומר לך שהן השר והן סגן השר הביעו התנגדות נחרצת.

אורלי לוי אבקסיס: אני מקווה מאוד שנצליח לעצור את המהלך המזעזע הזה.

אורלי לוי אבקסיס: זה כאילו עכשיו אנחנו באים ומפריטים חלק מצה"ל, סוחרים בו בבורסה ואומרים, הנושא הזה הוא קצת כאב ראש, בואו נלך ונפריט אותו, ננפיק אותו בבורסה.

אורלי לוי אבקסיס: מישהו היה עובר על זה לסדר היום?

אורלי לוי אבקסיס: האם מבנים של רווחה, הוסטלים של נכים יתנו לחברה כזאת או אחרת כדי להנפיק בבורסה, כדי להפוך את זה לעסק כלכלי?

אורלי לוי אבקסיס: מישהו היה עובר על זה לסדר היום?

אורלי לוי אבקסיס: שר שייתן את ידו לכך יעמוד במתקפות קשות מאוד.

אורלי לוי אבקסיס: היום אנחנו רואים בהם שותפים, מחר לא תהיה לי בעיה לצאת למתקפה אם אני אראה שתהיה פה הפרטה, כי מה שיפריטו אי אפשר יהיה להחזיר אחורנית.

אורלי לוי אבקסיס: יתרה מכך, גם מבקר המדינה עומד כשומר הסף בנושא הזה, הוא אמר שהוא לא ייתן את ידו.

אורלי לוי אבקסיס: אם היה ויקרה, הוא ייכנס לעובי התמונה.

אורלי לוי אבקסיס: פה אנחנו צריכים להיות אחידים בדעתנו ובמלחמתנו.

אורלי לוי אבקסיס: יש עוד מה להציל, יש עוד מה לעצור.

אורלי לוי אבקסיס: חברת עמידר לא תהפוך להיות חברה שנסחרת בבורסה על חשבון הדיירים של הדיור הציבור.

אורלי לוי אבקסיס: כמו ששר השיכון הוסיף את השיכון למשרדו, כך גם יישארו הדיירים של הדיור הציבורי.

אורלי לוי אבקסיס: הם לא כאב ראש.

אורלי לוי אבקסיס: אם הילדים שלהם לא יהיו תחת האיום של חוסר קורת גג, הם ינותבו למסלול נכון, אמיתי.

אורלי לוי אבקסיס: האחריות שלנו היא אחריות ציבורית.

אורלי לוי אבקסיס: אנחנו לא נפקיר אותם.

אורלי לוי אבקסיס: אנחנו בטח לא נפקיר חברה שהיו איתה בעיות, שיש איתה לפעמים בעיות, בידי חברה שרוצה לעשות שינוי מין מחברה משכנת לחברה של התחדשות עירונית.

אורלי לוי אבקסיס: זאת המלחמה הבאה שלנו.

אלי כהן: תודה לחברת הכנסת אורלי לוי על דבריה הכנים.

אלי כהן: אני בהחלט מצטרף לברכות לשר הבינוי גלנט ולסגנו ז'קי לוי על הרוח שהם מובילים.

אלי כהן: אנחנו בהחלט נבחן כל מהלך, רק יחד עם זה אני רוצה לבוא ולהגיד שאין שום כוונה, למיטב ידיעתי, להפריט את עמידר.

אלי כהן: עמידר מתכוונת להמשיך להיות חברה ממשלתית שמוחזקת במלואה על ידי הממשלה.

אלי כהן: יש כוונה לגייס מקורות מימון נוספים.

אורלי לוי אבקסיס: זה תהליך של הפרטה.

אלי כהן: יש כוונה לגייס מקורות שלא בהפרטה של מניות.

אלי כהן: אני מזכיר לכולנו שכיום, אפילו עם התנאים הקשוחים ביותר למתן דיור ציבורי, יש 2500 משפחות שממתינות, 2500 משפחות שזכאיות.

אלי כהן: מושקע מידי שנה 600,700 מיליון שקל בדיור הציבורי, מה שלא הושקע בשנים קודמות.

אלי כהן: אנחנו צריכים לשים לנו יעד, לראות איך אנחנו מגדילים את היקף הרכישות על מנת לצמצם את הדיור.

אלי כהן: אנחנו נבקש ממשרד הבינוי והשיכון להביא לנו חוזר שנוכל להפיץ אותו.

אלי כהן: עינת, אנחנו נרצה להתייחס לנקודות שעלו כאן, גם לנושא של דירה מעל 75 מטר, גם לנושא של תחת מי הקרן תהיה, תחת מי הקרן תנוהל.

אלי כהן: אני כן רוצה לבוא ולהגיד שיש בהחלט מחשבה בקרב חברי הוועדה לבוא ולבחון את הנושא של החקיקה.

אלי כהן: את זה נבחן אחרי שנקבל את ההתייחסות.

אלי כהן: תודה רבה, חברים, שיהיה לנו יום מוצלח.